Program 82. ‘n Dooie Vormgodsdiens
Dit is nodig dat ons op die groot ontnugtering en skok sal let wat deur ‘n dooie vormgodsdiens veroorsaak gaan word. Hier op aarde kan jy dalk daarmee wegkom, maar voor die troon van die Here, wanneer dit té laat is om jou foute en sondes reg te stel deur vergifnis en verlossing daarvoor te kry, sal dit tot jou ewige verdoemenis lei.
Daar is twee skrifgedeeltes waarin die Here Jesus baie duidelik vir ons sê dat daar mense gaan wees wat hulleself as goeie Christene beskou, maar wat deur Hom verwerp sal word wanneer hulle sterk daarop aanspraak sal maak om in sy koninkryk toegelaat te word. Die eerste waarskuwing oor die eindtydse gevolge van vormgodsdiens kry ons in Christus se bergpredikasie en die ander een in sy waarskuwing aan die gemeente in Laodicea. In sy bergpredikasie het Hy gesê:
Valse predikers weet egter niks van hierdie tweede genadewerk van heiligmaking deur selfkruisiging en vervulling met die Heilige Gees nie, daarom bied hulle aan sukkelende, dikwels ongeredde naamchristene ‘n ander oplossing vir hulle probleme, naamlik duiwel-uitdrywing. Een ná die ander bevrydingsbediening word gestig om mense van demoniese besetenheid te verlos, terwyl die meeste van hulle bloot net onder die mag van die vlees, of sondige natuur, van die mens is. In hierdie nuwe bevrydingsbedienings word egter nie vleeslike sondes geïdentifiseer nie,maar duiwels, bv. ‘n vraatsug-duiwel, ‘n wellus-duiwel, ‘n gedlgierigheid-duiwel, ‘n baklei-duiwel, ‘n lieg-duiwel, ‘n skinder-duiwel, ‘n steel-duiwel, ens. Die duiwel word dan uitgedryf om aan die persoon oorwinning oor sy sondes en probleme te gee.
Indien die stap van heiligmaking nie deur weergebore Christene geneem word nie, het hulle nie die geestelike krag om teen versoekings en vleeslike luste te oorwin nie, en ook nie die geestelike insig om al die subtiele dwalings van valse leraars te kan onderskei nie. As gevolg hiervan beland baie van hulle op die dwaalweg van misleiding, en raak sommige van hulle die slagoffers van wêreldgesindheid, materialisme, buite-egtelike verhoudings, of watter ander sonde ook al.
Die lou, selfvoldane, selfgesentreerde en geestelik bankrot gemeente van Laodicéa is kenmerkend van die kerk van die 20ste en vroeë 21ste eeu, en as sodanig verteenwoordig dit die laaste periode in die kerkgeskiedenis. ‘n Sorgwekkende toestand heers in dié geestelik afgestompte gemeente. “Laodicea” beteken “menseregte.” As gevolg van hulle humanistiese oriëntasie het hulle ‘n horisontale ingesteldheid op menseregte. Die mens-God-verhouding ontvang bykans geen klem nie omdat die mens in die humanistiese filosofie die oppergesag het en die bepaler van sy eie lotgevalle is. Dit is waarom hy vir homself die reg opeis om die Bybel as ‘n onvolmaakte en menslike boek te beskryf en openlike twyfel oor Jesus se maagdelike geboorte, sy godheid, sy opstanding en sy persoonlike wederkoms uit te spreek.